سکھ سلطنت دی منکیرہ دی فتح

منکیرے اتے قبضہ
سن1821 (سنوت1878بکرمی) وچ مہاراجہ رنجیت سنگھ  نے پٹھان راج دے ٹھکانے منکیرے دے علاقے نوں فتح کرن لئی فوج بھیجی۔ بعد وچ اوہ آپ وی جہلم دریا پار کرکے خوشاب ولوں ہندے ہوئے کندیاں پجے۔ سردار ہری سنگھ نلوا اتے مشر دیوان چند وی اپنی فوج لے کے پہنچ گئے۔ سارا لشکر کندیاں ولوں چل کے منکیرے دے علاقے وچ جا داخل ہویا۔ پہلاں بھکھر دا قلعہ فتح کیتا گیا۔ پھر سکھ فوج دے اک حصے نے ڈیرہ اسماعیل خاں اتے ہلاّ کیتا اتے جلدی ہی اس اتے قبضہ کر لیا۔ فوج دے اک ہور دستے نے ‘لیہ، خانگڑھ’ وغیرہ قلعے فتح کر لئے۔

پھر خالصہ فوجاں منکیرے دے ول ودھیاں۔ نواب احمد خاں نے ڈٹ کے سامنا کیتا۔ پندرہ دن لڑائی ہندی رہی۔ اخیر وچ نواب نے ہار مان لئی۔ اسنے سرکار دے ماتحت ہوکے رہنا من لیا۔ مہاراجہ  نے منکیرے اتے تاں قبضہ کر لیا پر نواب احمد خاں نوں ڈیرہ اسماعیل خاں جاگیر دے روپ وچ دے دتا۔ اس حملے وچ لگبھگ دس لکھ روپئے سالانہ آمدنی دا علاقہ سکھ راج وچ شامل کیتا گیا۔

 ہورویکھو 
 سکھ سلطنت

 حوالے 

 باہرلےجوڑ 
گٹھ:پنجاب دی تریخ
گٹھ:سکھ سلطنت